### Resumé

*Planklagenævnet ophævede i december 2021 [adresse] byggetilladelse til udvidelsen af [adresse], [adresse]. Da bygningen blev opført inden klagenævnets afgørelse, skal der ske en lovliggørelse af denne, hvilket kan ske enten fysisk ved nedrivning, eller retligt ved ny planlægning. Der er udarbejdet en lokalplan og tilhørende kommuneplanramme, der giver mulighed for at retlig lovliggøre bygningen for at sikre, at bygningen ikke skal rives ned.*

### Sagsfremstilling

![](data:image/jpeg;base64...)

**Planens historik:**
Teknisk Udvalg besluttede på mødet 16. august 2022, pkt. nr. 176, at igangsætte udarbejdelse af lokalplan nr. 1376 og tillæg nr. 24.
Tillægget har været i fordebat fra 13. september 2023 til 27. september 2023.

**Lokalplanens indhold:**
Lokalplanen og kommuneplantillægget er tilvejebragt for at sikre et planmæssigt grundlag for at lovliggøre den seneste udvidelse af butikken [adresse] på ejendommen [adresse]. Dette sker på baggrund af, at Planklagenævnet underkendte [adresse] tilladelse til udvidelse af [adresse]. Eftersom bygningen blev bygget inden klagesagen blev afgjort skal der ske en lovliggørelse af byggeriet. Dette kan ske enten retligt via planlægning, eller fysisk via nedrivning. I kommunens vurdering af, om der bør ske en retlig eller fysisk lovliggørelse er kommunen forpligtet til, efter almindelige forvaltningsretlige regler, at foretage en afvejning af modstående hensyn, herunder proportionalitetshensyn. Det blev derfor politisk besluttet, at igangsætte en ny planlægning for en retlig lovliggørelse af udvidelsen.

Lokalplanen omfatter [adresse]. Ejendommen huser [adresse].
Planen er tilvejebragt for at sikre et planmæssigt grundlag for at lovliggøre den seneste udvidelse af butikken på ejendommen.
Lokalplanen fastlægger områdets anvendelse til én udvalgsvarebutik, i form af en cykelforretning med tilhørende værksted og parkering. Lokalplanen giver ikke mulighed for yderligere bebyggelse end den, der allerede er på grunden.

**Kommuneplantillæg:**
Kommuneplantillægget udlægger en kommuneplanramme for [adresse] 17. I rammen må enten etableres boliger eller én udvalgsvarebutik.
Ved boliger fastsættes bebyggelsesprocenten til 50, som for den øvrige omkringliggende boligramme 5.B.1. Bygningshøjden fastsættes til maksimalt 2 etager, hvor den omkringliggende boligramme giver mulighed for bebyggelse i op til 4 etager.

Tillægget har været i fordebat fra 13. september 2023 til 27. september 2023.
Der indkom 1 bemærkning med tilhørende forslag om at bevare den eksisterende kommuneplanramme på ejendommen, samt om at bringe bebyggelsen på ejendommen tilbage til dét der var, før [adresse] opførte sin udvidelse i 2020.
Bemærkningen og Forvaltningens svar dertil er vedlagt som bilag til dagsordenspunktet.

**Miljøvurdering:**
Forslag til lokalplan nr. 1376 og tillæg nr. 24 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode:**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget ville normalt fastsættes til otte uger, da tillægget har været i fordebat og lokalplanen er af en karakter og en kompleksitet, der vurderes at have særlig interesse for offentligheden. Men da der i høringsperioden er juleferie forlænges høringsperioden til ni uger.

[adresse]Frafaldserklæring:
Lokalplanområdet er privatejet og i byzone, og en frafaldserklæring er derfor ikke nødvendig.

**Trafikale forhold:**
Forvaltningen har modtaget spørgsmål vedrørende de trafikale forhold på [adresse]. Sideløbende med den offentlige høring af lokalplanforslaget skal der ses på de trafikale forhold på [adresse].

#### Administrativ tilføjelse, 5. december 2023:

I forbindelse med den offentlige høring for fordebat til Kommuneplantillæg sendte en borger fra
Børkop et høringssvar med e-mail, der blev sorteret fra som "spam" i [adresse] IT- sikkerhedssystem. Det skete i et spam-filter der frasorterer mails, allerede inden de fordeles til
de respektive e-mail modtagere indenfor Vejle Kommune. Modtagerne får ikke besked om at e- mailen er sorteret fra. E-mailen gemmes i systemet i 30 dage og slettes herefter. Det betød, at Forvaltningen ikke modtog høringssvaret.

Borgeren gjorde Forvaltningen opmærksom på den manglende e-mail den 3. november 2023, 43 dage efter afsendelsen af e- mailen. Herefter fik Forvaltningen høringssvaret. Det betyder, at der samlet er modtaget 2 høringssvar i høringsperioden. Begge høringssvar er gengivet i bilaget "Bemærkninger til fordebat til tillæg nr. 24 og [adresse] bemærkninger
hertil". Forvaltningen har vurderet, at høringsvaret ikke indeholder bemærkninger, der medfører en ændring i forslag til kommuneplantillæg nr. 24, eller lokalplanforslag nr. 1376.

### Klima og resiliensvurdering

Lokalplanen giver ikke mulighed for nyt byggeri.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

**Teknik- og Miljødirektøren indstiller, 7. november 2023, pkt. 236:**
at udvalget anbefaler over for byrådet, at forslag til lokalplan nr. 1376 og tillæg nr. 24 til Kommuneplan 2021-2033 vedtages og offentliggøres i 9 uger.

**Beslutning fra Teknisk Udvalg, 7. november 2023, pkt. 236:**
Anbefalet.

**Beslutning fra Økonomiudvalget, 13. november 2023, pkt 227:**

Anbefales.
Katcha Christoffersen tog forbehold for sin stillingtagen til Byrådets behandling af sagen.

Fraværende: Bruno Pedersen.

**Beslutning fra Byrådet, 22. november 2023, pkt. 193:**

Taget af dagsordenen og returneres til Teknisk Udvalg til fornyet behandling.

Fraværende:

Tim Olesen. I stedet mødte Stefan Thygesen.

Bruno Pedersen. I stedet mødte Søs Christensen.

Åge Nørgaard.

#### Teknik- og Miljødirektøren indstiller, den 12. december 2023, punkt 268:

at udvalget anbefaler over for Byrådet, at forslag til lokalplan nr. 1376 og tillæg nr. 24 til Kommuneplan 2021-2033 vedtages og offentliggøres i otte uger.

#### Beslutning fra Teknisk Udvalg, den 12. december 2023, punkt 268:

Anbefalet.

Øjvind Kjeldsen var fraværende.

#### Beslutning fra Økonomiudvalget, den 8. januar 2024, punkt 9:

Anbefales.

### Beslutning

Godkendt.